Agilent Technologies

Agilent Technologies, ou Agilent, é unha compañía estadounidense que deseña e fabrica instrumenttos científicos de medida e equipamento para as ciencias da vida, diagnóstico médico, e aplicacións químicas.

A compañía predecesora de Agilent foi Hewlett-Packard (HP), fundada en 1939 para fabricar equipos de probas electrónicos. En 1999, HP creou unha filial para a súa división de probas e medidas chamada Agilent. A OPV inicial das accións de Agilent foi unha das máis grandes da historia de Silicon Valley ata aquel momento.Arensman, Russ (1 October 2002). "Unfinished business: managing one of the biggest spin-offs in corporate history would be a challenge even in the best of times. But what Agilent's Ned Barnholt got was the worst of times.". Electronic Business (Reed Business Information) (28.10).  36(6) En 2014, Agilent creou unha filial para a súa división de instrumentos electrónicos chamada Keysight Technologies.

Agilent mantén o grupo de desenvolvemento e investigación central, Agilent Laboratories, que realiza a investigación da compañía en áreas como os sistemas micromecánicos, nanotecnoloxía, e ciencias da vida. Este grupo centralizado está baseado no deseño do Hewlett-Packard Lab orixinal e formouse ao dividir o grupo de laboratorios HP orixinal en dous cando HP creou Agilent en 1999.

 Liñas de produción 
As principais liñas de produción de Agilent son: 
 Produtos para química analítica e ciencias biolóxícas como as micromatrices de ADN, cromatografías líquida e de gas, espectrómetros de masas, produtos para as espectroscopias molecular e atómica, e renovación de equipamentos.
 Produtos para medición e diagnóstico xenómico para inmunohistoquímica, hibridación in situ, tinguidura de hematoxilina-eosina, tinguiduras especiais, detección de mutacións no ADN, xenotipificación, determinación do número de copias de xenes, identificación de rearranxos de xenes, e metilación do ADN e perfís de expresión xenética, xunto con sistemas de análises de mostras baseados en electroforese en xel automatizada.

 Notas 

Categoría:Biotecnoloxía
Categoría:Empresas dos Estados Unidos de América